Ek het jou saadjie-artikel Vioolspelerkrap wat jy begin het, geskuif na jou eie sandput by Daniellouw/sandput/Vioolspelerkrap. Dit kort werklik nog bietjie vleis om ensiklopedies genoem te word. Eksperimenteer gerus daar, en indien jy dit verder uitgebrei het met teks, verwysings en moontlik 'n foto of twee, kan ons dit terugskuif na die hoofnaamspasie.
Aliwal2012, ek verstaan aan die een kant. Aan die ander kant het ek dit geskep bloot sodat mense die Afrikaans vir Fiddler crab kan sien. En dit skep natuurlik 'n platvorm vir ander om bydraes daarop te lewer. Ek sal kyk of ek 'n kansie kry om dit aan te vul. Dankie. Daniellouw (kontak) 20:00, 20 September 2016 (UTC)
Dankie Daniel, ek verstaan jou bedoeling, maar pasop om nie 'n woordeboek (m.a.w. vertaalde begrippe) hiervan te maak nie, daarvoor is daar die wikiDictionary. Ek was ook al vele kere in die versoeking om net een sin onder 'n titel soos "boerewors" te skryf, net om (en) "sausage" se korrekte Afrikaanse vertaling aan ander te wys.
Hiermee wil ek tog nie op mense se tone trap nie, sien dit eerder as 'n opleidingshulp aan nuwe bydraers (waarvan ons 'n paar bygekry het die laaste paar maande). Groetnis --Aliwal2012 (kontak) 14:43, 21 September 2016 (UTC)
Ek besef jy het goed bedoel, en dat ons moontlik selfs 'n beleid hieroor nodig het. Ek sê maar net daar is nie tans so iets nie. Aan die ander kant, het jy die Engelse wiki so 10 na 15 jaar terug gesien? Hulle het basies die hele ding met eenlyners begin. Groete. Frank (kontak) 15:07, 21 September 2016 (UTC)
Ek het gister gelees Turbo Pascal is abandonware. Ek het gaan rondsoek maar kon nie veel by VivA of Pharos se aanlynwoordeboeke kry nie. Ek wonder soms of ons Suid-Afrikaanse regstelsel hiervoor ooit voorsiening maak. Voorbeeld: Persoon X het 'n program geskryf, maar na 'n paar jaar is die tegnologie so agterhaald of verouderd dat die skrywer of programmeerder nie meer wins daarmee wil maak nie. Hy of sy laat dan die program met rus, die kopiereg verval onmiddellik, ens. Met ander woorde: dit is programmatuur waarvan die kopiereg lankal verval het nog voordat die outeursreg op natuurlike wyse verstryk het (na X aantal jare - die kopiereg het verjaar, deur tyd verval).
Ek hou van "afskryfware". Voordat ek afgetree het, het ek computerprogramme geskryf. Dit kos geld om 'n computerprogram te skryf en die persoon wat die geld betaal wil 'n wins sien. Dus hou ek van die woord "afskryfware". Martinvl (kontak) 06:44, 3 Oktober 2016 (UTC)
Weggooiware of wegsmytware klink vir my soos iets wat van begin af gemaak is met die doel om weggegooi te word, 'n bietjie soos "disposable nappies", terwyl "abandonware" na sagteware verwys wat verwees het. Ek verkies dus verweesde werk of afskryfware. JCBrand (kontak) 13:21, 4 Oktober 2016 (UTC)
Duits het de:Vertical Farming, Italiaans het it:Skyfarming en Nederlands het nl:Verticale landbouw. Dit is 'n boerdery of plaas wat binne 'n wolkekrabberagtige gebou plaasvind in die middel van 'n stad.
As dié soort kwekery in Suid-Afrika te vinde is, dan is dit in orde om 'n Suid-Afrikaanse woord daarvoor te gebruik, maar as dit alleenlik in die buiteland te vinde is, gebruik maar die buitelandse woord (of 'n letterlike vertaling daarvan). Ek herinner my aan die probleem van enkele jare gelede. In die fisika is 'n konsep ontdek waar 'n atoom in 'n kristal vermis is. In Engels word dit as 'n "vacancy" bekend. Die Afrikaanse "taalpolisie" wil nie hê dat dit in Afrikaans as 'n "vakatuur" bekend is nie - hulle het die woord "gat" voorgestel. 'n Paar jaar later is die konsep ontdek waar 'n elektron in 'n atoom vermis is. In Engels kry dit die naam "a hole"..... Martinvl (kontak) 09:37, 3 Oktober 2016 (UTC)